b"\n_START_ARTICLE_\nMarga Ximenez\n_START_SECTION_\nObra\n_START_PARAGRAPH_\nLa seva obra \xc3\xa9s eminentment escult\xc3\xb2rica, tot i que tamb\xc3\xa9 ha il\xc2\xb7lustrat diferents tipus d'obres liter\xc3\xa0ries. Se l'ha definit com a artista feminista, i ella mateixa no defuig la necessitat de conciliar la condici\xc3\xb3 de dona amb la seva activitat professional._NEWLINE_La seva obra proposa una reflexi\xc3\xb3 sobre la pr\xc3\xb2pia identitat, introduint el concepte d'heteronomia, en el pla de la multiplicitat de les identitats._NEWLINE_Introdueix el concepte de la cura, a partir de La Trilogia de la privacitat, seguint a Carol Gilligan, concepte que pot remetre al fil\xc3\xb2sof nacionalsocialista Martin Heidegger.\n_START_SECTION_\nEspai 13 (Espai 10)\n_START_PARAGRAPH_\nMarga Ximenez va presentar la seva obra Aparador, emmarcada en l'\xc3\xa0mbit t\xc3\xa8xtil, al cicle 1983-1984 de l'Espai 10, l'espai per a joves artistes de la Fundaci\xc3\xb3 Joan Mir\xc3\xb3. Va consistir en un aparador on un maniqu\xc3\xad de costura es presentava sense vestir i, al seu costat, les parets d'exposici\xc3\xb3 mostraven models de patronatge en forma de retallables que permetien imaginar els seus vestits possibles."